《水龙吟 和马西麓韵》
元代·张野

故人邂逅相逢，满怀和气无边际。别来一载，光阴回首，水流星际。

白雪歌词，青云人物，知音有几。把沧溟倒卷，天瓢满吸，须拼了，为君醉。

醉眼瞢腾不寐。直望断长空万里。风清露冷，乾坤似昼，月华如洗。

梦里遨游，蕊珠宫殿，飘然得意。到醒来有句，且休拈出，怕惊尘世。

作者简介：张埜，生卒年不详，延祐、至治年间在世。元词人。字野夫，号古山，邯郸（今河北邯郸）人。官至翰林修撰，作品收《古山乐府》。其父张之翰，号西岩老人，亦为词人。